****

**HKBP Yogyakarta**

**ACARA IBADAH Pukul 09:00**

**Bahasa Batak**

**MINGGU INVOCAVIT, 09 Maret 2025**

**00 TANGIANG NA HOHOM**

**01 BE 9:1-3** HUPUJI HOLONG NI

1

Hupuji holong ni rohaMu O Tuhan Jesus rajangki

Tu Ho hulehon ma tondingku Ai i do pinangidoMi

Huhalupahon ma diringku Mamingkir holong ni rohaMu

2

Sai dilului Ho do ahu Au pe huhalungunhon Ho

Ditaiti rohaMi rohangku Dibahen i hulehon do

Dipillit Ho hian tondingku I pe hutodo Ho Tuhanku

----------- Musik -----------------

...... Jongjong di ayat 3 ........

3

Huhilala ingkon martuhan Ingkon mangolu au di Ho

Ndang jumpang au be hangoluan Aut unang dipatupa Ho

Sai Ho do paradiananku Sai gok di Ho nama langkangku

**02 Votum-Introitus-Martangiang:**

**03 BE 574:2-3** PUJI MA DEBATA

2

Olophon, olophon Tuhan i

Hatindangkon denggan ni basaNa i,

Sai arahon donganmi, ro tu sipalua i,

Olophon, olophon Tuhan i,

Hatindangkon ma denggan basaNa i,

3

Tagam ma, tagam ma Tuhan i,

Sai pagalak ma tongtong palitomi,

Lam jonok ari na i, salpu parungkilon i,

Tagam ma, tagam ma Tuhan i,

Sai pagalak ma tongtong palitomi.

**04 PATIK: III + lapatanna**

**05 BE 424:1+4**

**SOARA NI TONDI**

1

Soara ni Tondi ni Tuhanta i,

Jot-jot dilaosi, ditulak ho i.

Sai tanda jeamu, pauba roham,

Dapothon Tuhanmu, sisesa dosam.

..Jongjong di ayat 4...

4

Tarsor ho mardosa, manurut lomom,

Tung unang datdati, sai alo langkam.

Dompakkon Tuhanmu, Pargogo do i,

Manesa, pamalum sude dosami.

**06 MANOPOTI DOSA:**

**07 BE 190:1-2** LAS ROHANGKU SITUTU

1

Las rohangku situtu, mida Jesus na lulu

Manjalahi hajolmaon, ai Ibana paluahon

Jolma manisia i, sian hamagoan i

2

Las rohangku situtu, mida Jesus na burju

Patupahon hangoluan, di au na di hamagoan

Tung saluhut dosangki, do disesa Jesus i.

**08 EPISTEL:**

Ester 5:1-8

5:1 Tole patoluarihon marpangkean harajaon ma si Ester jala jongjong di alaman parbagasan mardonokkon jabu ni rajai, tondong ni jabu ni rajai tahe, alai hundul di habangsa harajaonna i anggo rajai di bagasan jabu ni rajai, tondong ni pintu ni jabu i.

5:2 Jadi dung diida rajai si Ester, jolma ni rajai, jongjong di alaman, lomo ma roha ni rajai marnida si Ester, laos disurdukkon rajai ma tu si Ester tungkot harajaon sere na di bagasan tanganna. Dung i dipajonok si Ester ma, laos dijama ma ujung ni tungkot harajaon i.

5:3 Dung i ninna rajai ma tu nasida: Aha do na hurang di ho, ale Ester, jolma ni raja, jala aha do na pinangido ni roham? Sahat ro di satonga ni harajaon i ingkon lehonon do i tu ho.

5:4 Alai ninna si Ester ma: Molo tung denggan di roha ni rajai, sai ro ma rajai rap dohot si Haman sadarion tu panggalangon na hupauli di ibana.

5:5 Dung i ninna rajai ma: Haru silu ma dokkon hamu si Haman pasauthon hata ni si Ester! Jadi dung ro rajai dohot si Haman tu panggalangon, na pinadiri ni si Ester.

5:6 Mangkuling ma rajai mandok tu si Ester, dung sombu rohana minum anggur: Aha do na pinangido ni roham, ingkon lehonon do i tu ho, jala aha do sihol ni roham ro di satonga ni harajaon i, ingkon pasauton do.

5:7 Jadi ninna si Ester ma mangalusi: Pangidoanku dohot sihol ni rohangku on do:

5:8 Molo asi roha ni rajai marnida ahu, jala molo denggan di roha ni rajai mangalehon pangidoanku dohot pasombu sihol ni rohangku, sai ro ma rajai rap dohot si Haman tu panggalangon na hupauli di nasida, jadi marsogot ma bahenonku hombar tu hata ni rajai.

**09 BE 716:1-2**

DI NA MAMOLUS SANDOK NGOLUON

1

Di na mamolus sandok ngolu on, gok do na marsak gale.

Boan sinondang tu na holom i, asa margogo muse.

Reff.

Bahen ma ahu parhiteanMu, pasupasuM mabaor ma i

Ale Tuhan hu patupa ma au, baen pasupasu tu dongan sude.

...Jongjong di ayat 2...

2

Sai baritahon Jesus na burju, tuk manesa dosa i,

Asa porsea di Jesus tutu, denggan pambaenmu disi...Reff.

**10 MANGHATINDANGHON HAPORSEAON**

**11 KOOR/VG :**

**12 TINGTING:**

**13 BE 30:1-2**

JESUS LEHON HATORANGAN

1

Jesus lehon hatorangan, hapistaran mangantusi hataMi

Lehon mata na marnida, dohot roha na umboto dalanMi

Asa tongtong maradophon bohiMi mardalan hami

Asa digomgomi TondiMi ma hami.

2

Ganup ari ma ajari hami na di haotoon i dope

Asa lam porsea hami Ho sambing do hangoluannami i

Lam lumeleng lam pasolhot tu rohaM ma rohanami

Hombar tu HataM ma pangalahonami

**14 JAMITA:**Rom 10:16-21

10:16 Alai ndang sude mangoloi barita na uli i, ai ninna si Jesaya do: "Ale Tuhan, tung ise ma mangkaporseai jamitanami?"

10:17 Asa sian na tumangihon do ro haporseaon; ia panangihon i, sian hata ni Kristus do.

10:18 Alai on ma dohononku: Ndang dibege i huroha? Nunga nian! "Naung tolhas do soarana tu liat portibi on, jala ro di suhi ni tano on do baritana."

10:19 Alai hudok muse: Ndang manganto Israel disi? Parjolo si Musa mandok: "Pinggilonku ma hamu mangiburu mida na so bangso hian, paheheonku rimasmuna mida bangso na oto."

10:20 Hum do si Jesaya mandok: "Angka na so mangalului Ahu, i do na dapotan; naung gabe patar do Ahu di angka na so mangusoi Ahu."

10:21 Alai tu bangso Israel do didok: "Manipat ari hupaherbang tanganku tu bangso na so mangoloi jala na manggaga."

**15 Ayat Pelean:** ***Mazmur/Psalmen/Psalms 50:14 TEV***

Pelehon ma tu Debata hamauliateon, jala garari ma angka bagabagami tu Natumimbul

**16 BE 712:1---** (Persembahan IA, IB, dan II) TOGU AU ALE JAHOWA

1

Togu au ale Jahowa, di dalan na rodop on.

Ho do na tongtong satia, togu au na gale on.

Sagu-sagu hangoluan, sai pabosur tondingkon,

Sai pabosur tondingkon.

2

Ro ma ho aek hangoluan, na pahisar tondingki

Sai di jolo ma ho Tuhan, dohot tiang apiMi

Sipartogi na gumogo, ho ma lombu-lombungki

Ho ma lombu-lombungki.

3

Di topi ni aek Jordan, ndang mabiar huriaM

Ale Jesus Siparmonang, boan au tu Kanaan

Pujionku ma goarMu, salelenglelengna i,

Salelenglelengna i.

**17 PANUTUP:** Tangiang dohot Pasupasu